b"\n_START_ARTICLE_\nFra Barbie til Babe\n_START_SECTION_\nHandling\n_START_PARAGRAPH_\n'Sig det nu, sig det nu!!' De to 13-\xc3\xa5rige piger udfylder poesibog, og Laura vil ikke fort\xc3\xa6lle sin bedste veninde, hvem hun er lun p\xc3\xa5. Det er f\xc3\xb8rste gang, at Laura er forelsket, og endnu er det tophemmeligt. Barbie-dukkerne er pakket v\xc3\xa6k, og pigerne besk\xc3\xa6ftiger sig nu med en ny og indviklet leg: Drenge. Laura er forelsket i klassens popul\xc3\xa6re dreng. Men han siger, han ikke vil have en k\xc3\xa6reste. Sp\xc3\xa6nding, usikkerhed og skuffelse. Der er mange f\xc3\xb8lelser at holde styr p\xc3\xa5, n\xc3\xa5r man skal finde ud af k\xc3\xa6rlighedens uskrevne regler, s\xc3\xa5 det er godt at have veninderne. Nogle man kan diskutere sin sms med, inden man sender den af sted. Laura f\xc3\xa5r h\xc3\xa5rdt brug for sine veninder, n\xc3\xa5r hun med sp\xc3\xa6de skridt bev\xc3\xa6ger sig ud p\xc3\xa5 gyngende grund."